<div class="about">
    <center><h2>Om | <a href="/about/news">Nyheter</a> | <a href="/about/usage">Bruk</a> | <a href="/about/faq">Ofte stilte spørsmål</a> | <a href="/about/stats">Statistikk</a> | <a href="/about/privacy">Personvern</a>
</h2></center>

    <p>Tjeneren <tt>keys.openpgp.org</tt> er en offentlig tjeneste
for distribusjon og oppdagelse av OpenPGP-kompatible nøkler,
ofte kalt «nøkkeltjener».</p>

    <p><strong>For instruksjoner, se <a href="/about/usage">bruksanvisningen</a> vår.</strong></p>

    <h3>Slik virker det</h3>

    <p>En OpenPGP-nøkkel inneholder to typer informasjon:</p>

    <ul>
<li>
<strong>Identifiserende opplysninger</strong> brukes om delene av en nøkkel som identifiserer eieren, også kjent som «bruker-IDer».
En bruker-ID inneholder vanligvis et navn og en e-postadresse.</li>
        <li>
<strong>Ikke-identifiserende opplysninger</strong> er alle de tekniske
opplysningene om selve nøkkelen. Dette omfatter de store tallene
som brukes for å bekrefte signaturer og for å kryptere meldinger.
Det omfatter også metadata som opprettelsesdato, noen utløpsdatoer og status for tilbakekalling.</li>
    </ul>
<p>Det har vært vanlig å gi ut disse opplysningene samlet.
På <span class="brand">keys.openpgp.org</span> blir de behandlet på en annen måte.
Mens hvem som helst kan laste opp alle deler av en hvilken som helst OpenPGP-nøkkel til <span class="brand">keys.openpgp.org</span>, vil nøkkeltjeneren bare ta vare på og offentliggjøre visse deler av nøkkelen, og bare under visse omstendigheter:</p>

    <p><strong>Ikke-identifiserende opplysninger</strong> vil bli lagret og fritt gitt ut på ny dersom de består en kryptografisk integritetssjekk.
Hvem som helst kan laste ned disse opplysningene ettersom de bare
inneholder informasjon som ikke kan brukes til å identifisere en person direkte.
Bra OpenPGP-programvare kan bruke <span class="brand">keys.openpgp.org</span>
for å holde slike opplysninger oppdatert for enhver nøkkel den kjenner til.
Dette hjelper OpenPGP-brukere med å opprettholde sikker og pålitelig kommunikasjon.</p>

    <p>De <strong>Identifiserende opplysningene</strong> i en OpenPGP-nøkkel
blir bare gitt ut med samtykke.
De inneholder personlig informasjon, og er ikke strengt nødvendige
for at en nøkkel skal kunne brukes til å kryptere eller bekrefte signaturer.
Så snart eieren gir et slikt samtykke ved å bekrefte e-postadressen sin,
kan nøkkelen finnes ved å søke på adressen.</p>

    <h3 id="community">Fellesskap og plattform</h3>

    <p>Denne tjenesten blir drevet på dugnad.
Du kan snakke med oss på
#hagrid på Freenode IRC,
som du også kan få tilgang til via #hagrid:stratum0.org på Matrix.
Selvsagt når du oss også på e-post:
<tt>support alfakrøll keys punktum openpgp punktum org</tt>.
Folkene som driver dette kommer
fra diverse prosjekter innenfor OpenPGP-økosystemet,
blant annet Sequoia-PGP, OpenKeychain og Enigmail.</p>

    <p>Når det gjelder det tekniske,
kjører <tt>keys.openpgp.org</tt> nøkkeltjener-programvaren <a href="https://gitlab.com/keys.openpgp.org/hagrid" target="_blank">Hagrid</a>,
som er basert på <a href="https://sequoia-pgp.org">Sequoia-PGP</a>.
Vi kjører på <a href="https://eclips.is" target="_blank">eclips.is</a>,
en hostingplattform for prosjekter som arbeider for et fritt Internett.
Plattformen drives av <a href="https://greenhost.net/" target="_blank">Greenhost</a>.</p>
</div>
